Σβι Σερφ

Ο Σβι Σερφ (, γεννημένος στις 18 Δεκεμβρίου 1951 στο Τελ Αβίβ του Ισραήλ), περισσότερο γνωστός υπό το ψευδώνυμό του ως Σβίκα (), είναι Ισραηλινός πρώην καλαθοσφαιριστής και επαγγελματίας προπονητής καλαθοσφαίρισης.

 Καριέρα 
Αγωνιστική καριέρα
Ο Σερφ ξεκίνησε να αγωνίζεται στα δώδεκα του χρόνια στις ακαδημίες της Μακάμπι Τελ Αβίβ και τέσσερα χρόνια αργότερα έπαιξε στην πρώτη ομάδα. Αγωνίστηκε μέχρι το 1970 και στην συνέχεια αποφάσισε να ασχοληθεί με την προπονητική.

Προπονητική καριέρα
Στα είκοσι του χρόνια ξεκίνησε να προπονεί τους νέους της Μακάμπι και έγινε πρώτος προπονητής το 1976. Το 1980-81, ο Σερφ ήταν βοηθός προπονητής και η ομάδα έκανε νταμπλ, ενώ κέρδισε και το κύπελλο πρωταθλητριών καταβάλλοντας την Σινούντινε Μπολόνια με 80-79.1980-81 - Pearl basket

Κατά την δεκαετία του '80, κάθισε στον πάγκο της Μπεϊτάρ Ιερουσαλήμ και της Μακάμπι Ελιτζούρ Νετάνια, όπως και της εθνικής ομάδας του Ισραήλ, αλλά γνώρισε μεγάλη επιτυχία όταν σε δύο χρονικές περιόδους με την Μακάμπι Τελ Αβίβ κατέκτησε πέντε πρωταθλήματα και τέσσερα κύπελλα Ισραήλ. Το 1988-89, οδήγησε την ομάδα στον τελικό του κυπέλλου πρωταθλητριών, όπου ηττήθηκε από την Γιουγκοπλάστικα.Champions Cup 1988-89 - Linguasport Δύο χρόνια αργότερα, κατέκτησε άλλο ένα νταμπλ, όπως και την τρίτη θέση στο φάιναλ-φορ του κυπέλλου πρωταθλητριών.1990-91 - Pearl basket

Μετά από ένα σύντομο πέρασμα από την Χαποέλ Ιερουσαλήμ, υπέγραψε στον Άρη Θεσσαλονίκης για την σεζόν 1992-93, κατακτώντας με τους "κίτρινους" το κύπελλο Κυπελλούχων, όπου κέρδισαν την Εφές Πίλσεν με 50-48.European Cup 1992-93 - Linguasport Ακολούθησε μία τετραετία ως πρώτος προπονητής της εθνικής Ισραήλ.

Μετά τον Άρη, υπήρξε προπονητής της Χαποέλ Τελ Αβίβ για δύο χρόνια και της γαλλικής Λιμόζ το 1995-96,Zvi SHERF - Limoges CSP πριν επιστρέψει στην Μακάμπι Τελ Αβίβ. Ακολούθησε η πορεία του με τον ΠΑΟΚ την σεζόν 1997-98, όπου ο "δικέφαλος του Βορρά" κατέκτησε την δεύτερη θέση στο ελληνικό πρωτάθλημα, αλλά ο Σερφ αποχώρησε στα μέσα της επόμενης χρονιάς.HISTORY - General - PAOK BC Official Web Site Ολοκλήρωσε την σεζόν 1998-99, όντας και πάλι προπονητής του Άρη.

Στις αρχές της νέας χιλιετίας, πέρασε από τους πάγκους της Χαποέλ Ιερουσαλήμ, της πολωνικής Σλασκ Βρότσουαφ, του Μακεδονικού,ΜΑΚΕΔΟΝΙΚΟΣ: Η green team του Βορρά - Eurohoops της Χαποέλ Γκαλίλ Ελιόν και της Ντιναμό Μόσχας,Sherf Comes Home to Lead Dynamo Against Nahariya πριν επιστρέψει στην εθνική ανδρών του Ισραήλ για τέσσερα χρόνια.

Το 2007-08, επέστρεψε για μία ακόμη φορά στην Μακάμπι Τελ Αβίβ,F4 Interview: Zvi Sherf, Maccabi Elite - Euroleague 2007-08 πριν συνεχίσει για δύο χρόνια στην Σπάρτακ Αγίας Πετρούπολης, με την οποία κατέκτησε το κύπελλο Ρωσίας. Τελευταίοι σταθμοί της καριέρας του είναι οι Μακάμπι Ρισόν και Μακάμπι Ασντόντ.Maccabi Ashdod, in arrivo l'ex virtussino Jared Homan

Τίτλοι
 9 πρωταθλήματα Ισραήλ: 1983-84, 1984-85, 1985-86, 1986-87, 1988-89, 1990-91, 1991-92, 1995-96, 1996-97
 5 κύπελλα Ισραήλ: 1984-85, 1985-86, 1986-87, 1988-89, 1990-91
 1 κύπελλο Ρωσίας: 2010-11
 1 κύπελλο Κυπελλούχων: 1993

Παραπομπές

Πηγές
 Zvi Sherf - Coach Profile
 SHERF, ZVI - Welcome to EUROLEAGUE BASKETBALL

Κατηγορία:Ισραηλινοί προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Μακεδονικού
Κατηγορία:Προπονητές καλαθοσφαίρισης ισραηλινών συλλόγων
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης πολωνικών συλλόγων
Κατηγορία:Προπονητές καλαθοσφαίρισης γαλλικών συλλόγων
Κατηγορία:Προπονητές καλαθοσφαίρισης Μακάμπι Τελ Αβίβ